Պ- Տարաձայնութիւններ, բազմակարծութիւն կան, քանի դեռ ներսում խնդիրները քննարկւում են, իսկ երբ հարցի առնչութեամբ կայացւում է կուսակցութեան որոշում, պէտք է բոլորը ենթարկուեն դրան: Շատ դէպքեր են եղել, երբ քննարկման փուլում որեւէ հարցի վերաբերեալ դէմ եմ արտայայտուել, սակայն որոշումը կայացուելուց յետոյ, լինելով այդ որոշման հարցում փոքրամասնութիւն, աշխուժօրէն աշխատել եմ կայացուած որոշումն իրագործելու ուղղութեամբ: Կը գա՞յ հաշուետուութեան ժամանակը, ոչ թէ կը չարախնդամ, այլ փաստարկներ կը ներկայացնեմ, որ իմ մօտեցումները ճիշդ էին: Ասել է` ներկուսակցական քննարկումները պէտք չէ նոյնացնել պառակտման կամ տարակարծութիւնների հետ: Չի կարող այնպէս լինել, որ մի հարցի շուրջ 100 հոգի նոյն կարծիքն ունենայ: Համոզուած եմ` եթէ բոլորը կուսակցութիւնում նոյն կարծիքն ունեն, ապա ոչ մէկն էլ կարծիք չունի: